Ioannes Wilkes Booth
Ioannes Wilkes Booth (natus die 10 Maii 1838 apud Bel Air Terra Mariae; necatus apud Bowling Green Virginiae die 26 Aprilis 1865), histrionis Iunii Bruti Booth filius, fuit ipse histrio Americanus hodie notus quoniam die 14 Aprilis 1865, paulo post Robertus E. Lee imperator Exercitum Virginiae Septentrionalis inter Bellum Civile Americanum dedidit, in Theatro Ford Vasingtoniae Abraham Lincoln, sextum decimum Praesidem Civitatum Foederatarum, qui insequenti die obiit, vulnus mortiferum inflixit. Quattuor ex coniuratis—Georgius Atzerodt, David Herold, Lewis Powell, Maria Surratt—die 7 Iulii 1865 capite damnati sunt.